CELEX: C2004/168/20
Language: el
Date: 2004-06-26 00:00:00
Title: Υπόθεση T-153/04: Προσφυγή της εταιρίας Ferriere Nord spa κατά της Επιτροπής των Ευρωπαϊκών Κoινoτήτων, πoυ ασκήθηκε στις 23 Απριλίου 2003.

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/11
            
         Προσφυγή της εταιρίας Ferriere Nord spa κατά της Επιτροπής των Ευρωπαϊκών Κoινoτήτων, πoυ ασκήθηκε στις 23 Απριλίου 2003.
   (Υπόθεση T-153/04)
   (2004/C 168/20)
   Γλώσσα διαδικασίας: η ιταλική
   Η εταιρία Ferriere Nord spa, εκπρoσωπoύμενη από τους δικηγόρους Wilma Viscardini και Gabriele Donà, άσκησε στις 23 Απριλίου 2004 ενώπιoν τoυ Πρωτoδικείoυ των Ευρωπαϊκών Κoινoτήτων προσφυγή κατά της Επιτροπής των Ευρωπαϊκών Κoινoτήτων.
   Η προσφεύγουσα ζητεί από τo Πρωτoδικείo:
   
               —
            
            
               να ακυρώσει, δυνάμει του άρθρου 230 ΕΚ, τις αποφάσεις της Επιτροπής των Ευρωπαϊκών Κοινοτήτων, στις οποίες αναφέρεται η συστημένη επιστολή BUDG/C-5/DS (D2004)/51138 της 5ης Φεβρουαρίου 2004, την οποία η προσφεύγουσα έλαβε στις 13 Φεβρουαρίου 2004, και το τηλεομοιοτύπημα BUDG/C-05/DS (D2004) 53883, το οποίο η προσφεύγουσα έλαβε στις 13 Απριλίου 2004, με τις οποίες η Ferriere Nord κλήθηκε, αντιστοίχως, να καταβάλει το ποσό των 564 402,26 ευρώ και το ποσό των 341 932,32 στο πλαίσιο της υποθέσεως IV/31.553 — Δομικά πλέγματα,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Προς στήριξη των αιτημάτων της, η προσφεύγουσα υποστηρίζει ότι οι ως άνω αποφάσεις, εκτελεστικές της αποφάσεως της Επιτροπής της 2ας Αυγούστου 1989 (με την οποία επιβλήθηκε στην προσφεύγουσα πρόστιμο ύψους 320 000 ECU για παράβαση των διατάξεων του άρθρου 85 παράγραφος 1 της Συνθήκης ΕΟΚ), είναι παράνομες δεδομένου ότι επήλθε παραγραφή βάσει του άρθρου 4 του κανονισμού 2988/74 του Συμβουλίου, περί παραγραφής του δικαιώματος διώξεως και εκτελέσεως των αποφάσεων στους τομείς του δικαίου των μεταφορών και του ανταγωνισμού της Ευρωπαϊκής Οικονομικής Κοινότητας (1). Ειδικότερα:
   
               —
            
            
               η απόφαση της Επιτροπής της 2ας Αυγούστου 1989 κατέστη οριστική με απόφαση του Δικαστηρίου της 17ης Ιουλίου 1997 και, συνεπώς, από την ημερομηνία αυτή άρχισε η πενταετής παραγραφή του άρθρου 4 του κανονισμού 2988/74,
            
         
               —
            
            
               η παραγραφή διεκόπη με την από 11 Σεπτεμβρίου 1997 επιστολή της Επιτροπής, η οποία κοινοποιήθηκε στην προσφεύγουσα στις 18 Σεπτεμβρίου 1997 και είχε ως αποτέλεσμα την έναρξη νέας πενταετούς παραγραφής (σύμφωνα με το άρθρο 5 του κανονισμού 2988/74),
            
         
               —
            
            
               η Επιτροπή όφειλε, εντούτοις, να προβεί στην εκτέλεση της αποφάσεως περί επιβολής προστίμου έως τις 11 Σεπτεμβρίου 2002 ή, το αργότερο, έως τις 18 Σεπτεμβρίου 2002,
            
         
               —
            
            
               αντιθέτως, οι προσβαλλόμενες αποφάσεις εκδόθηκαν, αντιστοίχως, στις 5 Φεβρουαρίου 2002 (περιελθούσα στην προσφεύγουσα στις 13 Φεβρουαρίου 2004) και στις 13 Απριλίου 2004 (περιελθούσα στην προσφεύγουσα με τηλεομοιοτύπημα της 13ης Απριλίου 2004),
            
         
               —
            
            
               συνεπώς, η Επιτροπή απώλεσε το δικαίωμα να προβεί στην αναγκαστική εκτέλεση της από 2 Αυγούστου 1989 αποφάσεώς της λόγω παραγραφής.
            
         
      (1)  ΕΕ ειδ. έκδ. 07/002, σ. 241.